KOMISIJOS REGLAMENTAS (EEB) Nr. 914/80
1980 m. balandžio 15 d.
antrą kartą iš dalies pakeičiantis Reglamentą (EEB) Nr. 2960/77 dėl išsamių intervencinių agentūrų laikomo maišyto alyvuogių aliejaus pardavimo taisyklių
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo([1]), su paskutiniais pakeitimais, padarytais Reglamentu (EEB) Nr. 590/79([2]), ypač į jo 12 straipsnio 4 dalį,
kadangi Komisijos reglamento (EEB) Nr. 2960/77([3]), su pakeitimais, padarytais Reglamentu (EEB) Nr. 883/79([4]), 5 straipsnio 3 dalyje nustatyti etapai, kuriais alyvuogių aliejui taikoma minimali pardavimo kaina, nustatyta pagal skelbimus apie konkursą;
kadangi Reglamento (EEB) Nr. 2960/77 5 straipsnio 3 dalies taikymo laikas buvo apribotas; kadangi patirtis parodė, kad jame nustatytas etapas yra tinkamiausias atsižvelgiant į alyvuogių aliejaus sektorių; kadangi todėl šių nuostatų taikymas nebeturi būti ribojamas;
kadangi šiame reglamente numatytos priemonės atitinka Aliejų ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2960/77 5 straipsnio 3 pastraipa iš dalies keičiama taip:
"3. Minimali pardavimo kaina yra be mokesčių ir už 100 kilogramų alyvuogių aliejaus, pristatyto pirkėjo statinėse, iš sandėlio pakrauta į tiekėjo pristatytą transporto priemonę, arba iš sandėlio į pirkėjo tanklaivį."
2 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje.
Jis taikomas nuo 1980 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 1980 m. balandžio 15 d.